# Julkisten toimijoiden kehittämishankkeiden rahoituksen tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka liittyvät Innovaatiorahoituskeskus Business Finlandin (jäljempänä Rahoituskeskus) [rahoituksen saaja]:lle [Y-tunnus] myöntämään rahoituspäätökseen diaarinumero [xxx/xx/xxxx] sekä koko projektin aikana **[dd.mm.20yy – dd.mm.20yy]** annettuihin kustannustilityksiin yhteensä **xxx euroa[[1]](#footnote-1)**.

Toimeksianto on suoritettu Kansainvälisen liitännäispalvelu­standardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta ja Rahoituskeskuksen Julkisten toimijoiden kehittämishankkeiden rahoitusehtojen [päätöshetkellä voimassa olleiden rahoitusehtojen päiväys] (jäljempänä rahoitusehdot) ja mahdollisten rahoituspäätöksen erityisehtojen mukaisesti.[[2]](#footnote-2)

Rahoituksen saaja vastaa kustannustilityksestä sekä siitä, että kustannustilityksessä esitetyt kustannukset ovat projektin aiheuttamia, ne on kohdennettu projektille rahoitusehtojen edellyttämällä tavalla ja ne liittyvät tutkimus-, kehitys- tai innovaatiotoimintaan.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Rahoituskeskus voisi niiden perusteella arvioida rahoitusehtojen noudattamista.

1. **Projektikirjanpito.** Saimme käyttöömme rahoituksen saajan projektikirjanpitoa koskevan kuvauksen ja haastattelimme [xx/xx] selvittääksemme
	* projektikirjanpidon toteutusta ja luotettavuutta,
	* jäljitettävyysketjun aukottomuutta ja
	* onko projektikirjanpito rahoitusehtojen mukainen.
2. **Työajanseuranta.** Saimme käyttöömme rahoituksen saajan projektin työajanseurantaa koskevan kuvauksen ja haastattelimme [xx/xx] selvittääksemme
	* työajanseurannan toteutusta ja luotettavuutta sekä
	* onko työajanseuranta rahoitusehtojen mukainen.
3. **Rahapalkat.** Suoritimme kustannustilityslomakkeen tietojen osalta alla mainitut toimenpiteet. Toimenpiteet kattoivat 30 % projektille tilitetyistä rahapalkoista.
	* Vertasimme kustannustilitykseen sisältyvän palkkaerittelylomakkeen kohdassa ”Raportointi­jaksolta projektille tilitetty rahapalkka” ilmoitettua summaa projektin palkkakirjanpitoon.
	* Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää projektin työajanseurantaan.
	* Vertasimme palkkaerittelylomakkeella kohdassa ”Raportointijaksolla maksettu kokonais­rahapalkka” ilmoitettua summaa rahoituksen saajan palkkakirjanpitoon.

Lisäksi haastattelimme [projektin palkkakirjanpidosta vastaavaa henkilöä xx] selvittääksemme, että projektille kohdistettujen palkkojen osalta on noudatettu rahoituksen yleisiä ehtoja sekä rahoituksen saajan antamia ohjeita ja yleisesti noudatettavia käytäntöjä.

1. **Muut kustannuslajit.** Saimme käyttöömme kustannuslajikohtaisen erittelyn kustannustilityksessä ilmoitetuista kustannuksista ja suoritimme alla mainitut toimenpiteet. Toimenpiteet kattoivat 40 % projektille tilitetyistä kustannuksista. Projekteissa, jossa on yksinkertainen kustannusarvio, toimenpiteet kattoivat 100 % ostettavien palveluiden kustannuksista.

Arvioimme valittujen kustannusten osalta

* + perustuvatko ne projektikirjanpitoon ja rahoituksen saajan kirjanpitoon
	+ ovatko ne hankkeen kestoaikana suoriteperusteisesti syntyneitä
	+ kustannuslajikohtaista esittämistä
	+ onko projektissa tehtyjen hankintojen osalta noudatettu hankintalainsäädäntöä sekä organisaation omaa hankintaohjeistusta. Olemme kiinnittäneet huomiota seuraaviin:
		- hankintailmoitukset
		- suorahankintojen perusteet
		- hankinta-asiakirjojen luotettavuus
		- hankintojen mahdollinen jakaminen osiin kynnysarvon kiertämiseksi
		- tarjoajien tasapuolinen kohtelu.

Seuraavien kustannuslajien osalta arvioimme lisäksi[[3]](#footnote-3):

* + Matkakustannukset
		- onko matkustamisessa noudatettu Verohallinnon ohjeistusta tai muita rahoituksen saajaa koskevia säännöksiä ja hallinnon ohjeita
	+ Aine- ja tarvikekustannukset
		- perustuvatko aine- ja tarvikekustannukset laskuun
		- ovatko rahoituksen saajan sisäiset aine- ja tarvikeveloitukset omakustannushintaisia
	+ Laiteostot
		- perustuvatko laiteostot laskuun
		- onko laitteiden hankintameno kirjattu käyttöönottotilikauden kuluksi
		- haastattelimme [xx/projektin johtoa] selvittääksemme projektille tilitettyjen laiteostojen osalta, ovatko hankitut laitteet pääsääntöisesti projektin käytössä
	+ Laitepoistot/-vuokrat
		- ovatko laitepoistot saman suuruiset projektille kirjanpidossa tehtyjen poistojen kanssa
		- ovatko laitevuokrat enintään kyseisen laitteen ostohinnan suuruisia ja etteivät ne sisällä hallinto-, rahoitus-, vakuutus-, korjaus- ja muita vastaavia menoja/tai jos edellä mainittuja eriä ei pystytä erittelemään, ovatko laitevuokrat enintään 50 % kyseisen laitteen vuokramenoista
		- haastattelimme [xx/projektin johtoa] selvittääksemme onko poistojen kohteena olevan omaisuuden hankintaan saatu kansallisia tai Euroopan unionin avustuksia
		- poistojen ja vuokrauskustannusten kohdentamisperustetta sekä kohdentamisen dokumentointia
	+ Ostetut palvelut
		- perustuvatko ostetut palvelut laskuun
		- Niiden projektien osalta, joissa on käytetty yksinkertaista kustannusarviota, arvioimme, sisältävätkö ostetut palvelut yleis-, matka-, aine- ja tarvikekustannuksia tai laiteostoja ja -vuokria.

Läpikäytyjen kustannusten osalta olemme arvioineet, ovatko kustannukset rahoituksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

1. **Laskennalliset kustannukset.** Haastattelimme [xx/projektin johtoa] selvittääksemme projektille tilitettyjen laskennallisten kustannusten laskentaperusteita.[[4]](#footnote-4)
2. **Muu julkinen rahoitus.** Haastattelimme [xx/ projektin vastuullista johtajaa] selvittääksemme, onko projektiin saatu muu julkinen rahoitus raportoitu rahoitusehtojen mukaisesti.

**Havaintomme ovat seuraavat:**

1. **Projektikirjanpito.** Kohdassa 1 totesimme, että rahoituksen saajan projektikirjanpito on toteutettu seuraavasti: [*kuvaa rahoituksen saajan projektikirjanpitoa koskevan kuvauksen ja haastattelun perusteella, miten projektista aiheutuneet kustannukset ovat yksilöitävissä ja miten niiden yhteys kirjanpitoon ja kustannustilitykseen on todennettavissa*].
2. **Työajanseuranta.** Kohdassa 2 totesimme, että rahoituksen saajan projektin työajanseuranta on toteutettu seuraavasti: [*kuvaa rahoituksen saajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esimies tai projektin vastuullinen johtaja työtunnit vähintään kerran kuukaudessa*].
3. **Rahapalkat.** Kohdassa 3 totesimme, että läpikäydyt kustannustilitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...].
4. **Muut kustannuslajit.** Kohdassa 4 totesimme, että
	* läpikäydyt kustannukset perustuvat projektikirjanpitoon ja rahoituksen saajan kirjanpitoon
	* kustannukset ovat hankkeen kestoaikana suoriteperusteisesti syntyneitä
	* kustannukset on kustannuslajikohtaisesti asianmukaisesti esitetty
	* hankinnoissa on noudatettu organisaation omaa hankintaohjeistusta sekä hankintalainsäädäntöä.

Lisäksi totesimme, että: [[5]](#footnote-5)

* + matkustamisessa on noudatettu Verohallinnon ohjeistusta tai muita rahoituksen saajaa koskevia säännöksiä ja hallinnon ohjeita
	+ aine- ja tarvikekustannukset perustuvat laskuun ja rahoituksen saajan sisäiset aine- ja tarvikeveloitukset ovat omakustannushintaisia
	+ laiteostot perustuvat laskuun
	+ laitepoistot ovat kirjanpidon mukaisia. Poistojen kohteena olevan omaisuuden hankintaan oli / ei ollut saatu kansallisia tai Euroopan unionin avustuksia[[6]](#footnote-6)
	+ projektille esitetyt laiteostot on kirjattu käyttöönottovuoden kuluksi ja hankitut laitteet ovat pääsääntöisesti projektin käytössä
	+ laitevuokrat ovat enintään kyseisen hankinnan ostohinnan suuruisia eivätkä sisällä hallinto-, rahoitus-, vakuutus-, korjaus- ja muita vastaavia menoja/tai ovat enintään 50 % kyseisen hankinnan vuokramenoista
	+ poistojen ja vuokrauskustannusten kohdentamisperusteet sekä kohdentamisen dokumentointi olivat asianmukaisia
	+ ostetut palvelut perustuvat laskuun
		- projekteissa, joissa on käytetty yksinkertaista kustannusarviota, ostetut palvelut eivät sisällä yleis-, matka-, aine- ja tarvikekustannuksia eikä laiteostoja ja -vuokria.
1. **Laskennalliset kustannukset.** Kohdassa 5 totesimme, että projektille tilitettyjen laskennallisten kustannusten laskentaperusteet ovat seuraavat: [*kuvaa käytetyt laskentaperusteet*]. [[7]](#footnote-7)
2. **Muu julkinen rahoitus.** Kohdassa 6 totesimme, että projektin johdon xx mukaan projektiin saatu muu julkinen rahoitus on raportoitu rahoitusehtojen mukaisesti. (Jos rahoitusehtoja ei ole noudatettu, selvitys asiasta.)

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Rahoituskeskuksen lisäksi millekään muulle osapuolelle. Rahoituskeskuksella on kuitenkin oikeus luovuttaa tämä raportti muille viranomaisille rahoituksen valvontaa varten. Tämä raportti koskee vain edellä yksilöityä kustannustilitystä, eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A

HT/KHT/JHT/JHTT X:n allekirjoitus
HT/KHT/JHT/JHTT X:n nimenselvennys, puhelinnumero ja sähköpostiosoite

Tilintarkastusyhteisö A:n osoite ja postinumero

1. Tilintarkastaja vahvistaa projektin kokonaiskustannukset. Yksinkertaisen kustannusarvion projekteissa tähän sisällytetään myös muiden kustannusten osuus. Kertoimella laskettuja muita kustannuksia ei tarvitse tarkastaa. [↑](#footnote-ref-1)
2. Vertailu tehdään rahoituksen myöntämishetkellä voimassa olleisiin rahoitusehtoihin. [↑](#footnote-ref-2)
3. Projekteissa, joissa on käytetty yksinkertaista kustannusarviota, arvioidaan ainoastaan ostetut palvelut. [↑](#footnote-ref-3)
4. Ei koske yksinkertaisella kustannusarviolla tilitettävien projektien kertoimella laskettuja kustannuksia. [↑](#footnote-ref-4)
5. Projekteissa, joissa on käytetty yksinkertaista kustannusarviota, arvioidaan ainoastaan ostetut palvelut. [↑](#footnote-ref-5)
6. Jos on saatu avustuksia, avustuksen myöntäjä sekä avustuksen määrä on määriteltävä. [↑](#footnote-ref-6)
7. Ei koske yksinkertaisella kustannusarviolla tilitettävien projektien kertoimella laskettuja kustannuksia. [↑](#footnote-ref-7)